 ผู้การฯกาญจนบุรี รับ เรียก ตร.เกษียณ ไปถามเรื่องหวย 30 ล้านที่บ้านพัก (คลิป)
เงินหวย 30 ล้าน ท่าจะยืดยาว ต่างฝ่ายก็ยังยืนยันว่า ตัวเองเป็นเจ้าของ ลอตเตอรี่ ตัวจริง ต่างงัดหลักฐานสำคัญมาต่อสู้ ไทยรัฐออนไลน์ รวบรวมข้อเท็จจริง 16 ข้อที่ต่างฝ่ายต่างให้ข้อมูลผ่านการสัมภาษณ์ และรายการต่างๆ ดังนี้,1. ษิทรา เบี้ยบังเกิด เลขาธิการมูลนิธิทีมงานทนายประชาชน ได้เปิดเผยผ่านเฟซบุ๊กว่า ร.ต.ท.จรูญ วิมล ผู้ที่ถูกสลากกินแบ่งรัฐบาล 30 ล้านบาท มีคนไปแจ้งความว่า ลอตเตอรี่ที่ตำรวจเกษียณคนนี้เอาไปขึ้นเงินเป็นของเขา เนื่องจากถูกขโมยไป,2. ษิทรา ทนายความจึงได้เดินทางไปตรวจสอบที่กาญจนบุรี เพื่อหาข้อเท็จจริง และมีโอกาสได้คุยกับครูปรีชา ใคร่ครวญ ซึ่งเบื้องต้นได้ข้อมูลมาว่า มีการสั่งซื้อลอตเตอรี่ผ่านทางไลน์ เมื่อขอดูข้อมูลในไลน์ ตามที่ครูอ้าง ปรากฏว่าประวัติการคุยผ่านไลน์ไม่มี,3. ครูปรีชา อ้างว่า ตำรวจต้องลบประวัติการคุย แต่ผลปรากฏว่าครูปรีชาไปออกรายการอื่น กลับพูดว่า โทรคุยสั่งหวยกับแม่ค้า,3. ร.ต.ท.จรูญ ระบุว่า นายตำรวจระดับสูงให้ไปคุยที่บ้าน เมื่อวันที่ 29 พ.ย. 60 โดยพูดในทำนองว่า เราไปเก็บลอตเตอรี่มาได้ และเอาไปขึ้นเงิน บอกว่า ถ้ายินยอมจะได้น้อยหน่อย ถ้าไม่ยอมก็จะดำเนินคดีไป ติดคุกตอนแก่แน่ ซึ่งพูดคุยกันประมาณ 2 ชั่วโมง ลักษณะการคุยเหมือนเกลี้ยกล่อม แต่แรงกว่าเหมือนกดดัน เช่น ถ้าไม่ยอมจะถูกดำเนินคดีติดคุกตอนแก่,4. ร.ต.ท.จรูญ บอกว่า ครอบครัวไม่ได้เข้าไป มีผมเข้าไปคนเดียว มีนายเวรเดินไปเดินมา คุยกันที่บ้านพัก คนที่คุยด้วยไม่ได้อยู่ในเครื่องแบบ ผมก็ไม่รู้จักตำรวจคนดังกล่าวเป็นการส่วนตัว แค่รู้ว่าเขาเป็นใคร เพราะผมปลดเกษียณมาก่อน,5. ภรรยาของ ร.ต.ท.จรูญ ระบุว่า วันจันทร์ที่ 4 ธ.ค. มีรถติดตามครอบครัวตั้งแต่เมืองกาญจน์ ถึง อ.บ่อพลอย อยู่ในหมู่บ้านนี้มา 3 ปี ปกติไม่เคยมีด่าน พอมีเรื่องปุ๊บ มีด่านทั้งขึ้นทั้งลงตรวจตลอด,6. ษิทรา ระบุว่า ได้มีการพูดคุยกับครูปรีชา ก่อนหน้าที่จะเป็นข่าว ก็สอบถามว่า รู้ได้อย่างไรว่า ลอตเตอรี่หาย ซึ่งพอไปออกรายการหนึ่ง เขาบอกว่า หวยหายไป 1 ชุด จาก 3 ชุด ส่วนพยานที่ครูเล่าถึง ษิทราได้ลงพื้นที่ไปดู แต่ยังไม่เห็นช่วงขายหวยกัน,7. ษิทรา ระบุว่า การอายัดเงินหวยในธนาคารของ ร.ต.ท.จรูญ นั้น พนักงานไม่มีอำนาจอายัดเงินโดยที่ยังไม่รู้ว่าใครผิด ซึ่งธนาคารมีระเบียบของเขา ถ้าขอหมายป.วิอาญา ต้องทำตามคำขอตามตำรวจ เลยต้องอายัดให้ แต่ในกรณีนี้ เขาทำหนังสือขอความร่วมมืออายัดบัญชี แต่ในความเป็นจริงต้องใช้ ห้ามเคลื่อนย้ายบัญชี, ,8. ครูปรีชา ให้สัมภาษณ์ว่า ลอตเตอรี่ เป็นของตน และตนถูก 100% โดยหลักฐานสำคัญ คือ การซื้อหวยเลข 26 ตั้งแต่ 1 ต.ค.-1 พ.ย. หลักฐานบันทึกประจำวันของตำรวจ และแม่ค้าที่ซื้อลอตเตอรี่ทั้ง 2 ท่าน ยืนยันว่า เลขทั้ง 6 ตัวถูกต้อง และให้เป็นเรื่องของศาล ทางเรามีพยานหลักฐานที่จะไปพิสูจน์ของศาล,9. มีกระแสข่าวว่า หากเคลียร์กันลงตัวเงินหวย 30 ล้าน จะแบ่งครึ่งกันคนละ 15 ล้านบาท, ,10. พล.ต.ต.สุทธิ พวงพิกุล ผบก.ตร.ภ.จว.กาญจนบุรี เปิดเผยผ่านรายการถามตรงๆ กับจอมขวัญว่า เบื้องต้นได้สอบพยานบุคคลครบหมดแล้ว ทั้งหมวดจรูญ และครูปรีชา เบื้องต้นพบว่าการซื้อหวย มาจากการโทรคุย ไม่ได้แชต,11. ตร.มีอำนาจในการสั่งอายัดบัญชี เนื่องจากการรวบรวมหลักฐาน เป็นอำนาจตามกฎหมายของพนักงานสอบสวน และจะอายัดจนกว่าคดีกระจ่าง,12. พล.ต.ต.สุทธิ ระบุว่า ตนเองเป็นคนเรียกหมวดจรูญ ไปคุยที่บ้าน เมื่อวันที่ 29 พ.ย.ที่ผ่านมา มีการเรียกคุณจรูญไปเคลียร์ ผมได้รับข้อมูลจากฝ่ายผู้เสียหาย ว่าเป็นตำรวจเก่า ซึ่งผมมองว่า ผมอาจจะพูดคุยได้ เพราะไม่อยากให้เรื่องเลยไปถึงโรงถึงศาล,13. พล.ต.ต.สุทธิ ระบุว่า การเรียกไปคุยเพราะเห็นว่าเป็นตำรวจเก่า และคุณจรูญ บอกว่าสะดวกช่วงเย็น การพูดคุยนี้ไม่ได้บังคับ ถ้าเป็นช่วงเย็นผมก็อยู่ที่บ้านพัก,14. พล.ต.ต.สุทธิ กล่าวอีกว่า คดีแบบนี้คุยได้ก็จบ ผมเลยอยากคุยเรื่องเป็นอย่างไร ในเมื่อเจ้าของหวยมาแจ้งว่า หวยหาย และมีคนเอาไปขึ้นเงิน เราเห็นว่าเป็นตำรวจด้วยกัน ก็เลยเรียกมาคุย พื้นฐานของคนเป็นตำรวจคือ ความยุติธรรม,15. พล.ต.ต.สุทธิ กล่าวกับผู้สื่อข่าวไทยรัฐว่า ฝ่ายอดีตตำรวจไม่สามารถตอบได้ว่าสลากฯ ที่ตัวเองซื้อมานั้นซื้อมาจากร้าน หรือแผงขายที่ใด ซึ่งต่างกับฝั่งของคุณครูที่มีพยานยืนยันอย่างชัดเจน แต่ทุกอย่างเป็นสิทธิ์ของคู่กรณีที่จะให้ปากคำอย่างไร, ,16. ทางตำรวจพร้อมให้ความเป็นธรรมทุกฝ่าย และหากผลออกมาว่าฝ่ายอดีตตำรวจถูก ฝ่ายครูก็จะต้องถูกดำเนินคดีข้อหาแจ้งความเท็จ แต่หากฝ่ายครูถูก ทางอดีตตำรวจก็จะถูกแจ้งข้อหาในข้อหาลักทรัพย์หรือยักยอกก็ว่ากันไปตามข้อเท็จจริงที่เกิดขึ้น
เงินหวย 30 ล้าน ท่าจะยืดยาว ต่างฝ่ายก็ยังยืนยันว่า ตัวเองเป็นเจ้าของ ลอตเตอรี่ ตัวจริง ต่างงัดหลักฐานสำคัญมาต่อสู้ ไทยรัฐออนไลน์ รวบรวมข้อเท็จจริง 16 ข้อที่ต่างฝ่ายต่างให้ข้อมูลผ่านการสัมภาษณ์ และรายการต่างๆ ดังนี้ 
ขโมยหวย,หวย 30 ล้าน,ถูกหวย 30 ล้าน,พล.ต.ต.สุทธิ พวงพิกุล,ษิทรา เบี้ยบังเกิด,ข่าวทั่วไป